NÁRODNÁ RADA SLOVENSKEJ REPUBLIKY

**IX. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: KNR-UPV-2130/2024-4

 **616**

###  N á v r h

na voľbu člena Súdnej rady Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predkladá: Obsah:**

Ústavnoprávny výbor 1. Návrh uznesenia Národnej rady

Národnej rady Slovenskej republiky Slovenskej republiky

 2. Predkladacia správa

 3. Návrh kandidáta

 5. Uznesenie Ústavnoprávneho výboru

 Národnej rady Slovenskej republiky

## **Bratislava november2024**

##### **NÁRODNÁ RADA SLOVENSKEJ REPUBLIKY**

**IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## *Návrh*

**UZNESENIE**

**NÁRODNEJ RADY SLOVENSKEJ REPUBLIKY**

**z .................**

k návrhu na voľbu člena Súdnej rady Slovenskej republiky (tlač 616)

 **Národná rada Slovenskej republiky**

podľa čl. 141a ods. 2 písm. c) Ústavy Slovenskej republiky a § 24 ods.  1 zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov

###### z v o l i l a

...............................................

za člena Súdnej rady Slovenskej republiky.

#### Predkladacia správa

 Podľa čl. 141a ods. 2 písm. c) Ústavy Slovenskej republiky, Národná rada Slovenskej republiky volí a odvoláva troch členov Súdnej rady Slovenskej republiky.

Národná rada Slovenskej republiky 2. mája 2024 odvolala dvoch členov Súdnej rady Slovenskej republiky zvolených Národnou radou Slovenskej republiky, je preto potrebné zvoliť dvoch členov Súdnej rady Slovenskej republiky.

 Predseda Národnej rady Slovenskej republiky z tohto dôvodu rozhodnutím č. 517 z 26. septembra 2024 vyzval oprávnené subjekty, aby mu podávali návrhy kandidátov na členov Súdnej rady Slovenskej republiky v lehote do 23. októbra 2024 do 16.00 h.

 Kandidáti musia spĺňať podmienky ustanovené v čl. 141a ods. 3 Ústavy Slovenskej republiky a v § 3 ods. 2 zákona č. 185/2002 Z. z. o Súdnej rade Slovenskej republiky a  o  zmene a doplnení niektorých zákonov v znení neskorších predpisov.

Členom Súdnej rady Slovenskej republiky môže byť len osoba, ktorá je bezúhonná, má vysokoškolské právnické vzdelanie a najmenej 15 rokov odbornej praxe; za člena Súdnej rady Slovenskej republiky voleného Národnou radou Slovenskej republiky možno ustanoviť len osobu, ktorá nie je sudcom. Tú istú osobu možno zvoliť za člena Súdnej rady Slovenskej republiky najviac v dvoch po sebe nasledujúcich obdobiach.

V určenom termíne bol predložený jeden návrh kandidáta na člena Súdnej rady Slovenskej republiky, a to prof. JUDr. Tomáš Ľalík, PhD.

 Podľa § 117 ods. 3 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov, predseda Ústavnoprávneho výboru Národnej rady Slovenskej republiky pozval navrhnutého kandidáta na  člena Súdnej rady Slovenskej republiky na svoju 68. schôdzu, ktorá sa uskutočnila 20. novembra 2024.

 Ústavnoprávny výbor Národnej rady Slovenskej republiky po prerokovaní návrhu na  člena Súdnej rady Slovenskej republiky uznesením č. 213 podľa § 117 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prijal stanovisko, že navrhnutý **prof.  JUDr. Tomáš Ľalík, PhD.** **spĺňa** ustanovené podmienky.

Ústavnoprávny výbor Národnej rady Slovenskej republiky odporúča vykonať voľbu podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo  17.  júna  2011.

**Návrh**

**na voľbu prof. JUDr. Tomáša Ľalíka, PhD.**

**za člena Súdnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**prof. JUDr. Tomáš Ľalík, PhD.** profesor na Katedre ústavného práva, Univerzita Komenského v Bratislave, Právnická fakulta

 člen Vedeckej rady Právnickej fakulty UK v  Bratislave

**Právnické vzdelanie:** Právnická fakulta Univerzity Komenského v Bratislave (rok ukončenia 2007)

**Odborná prax najmenej 15 rokov:** spĺňa

**Bezúhonnosť:** spĺňa

**Navrhovateľ:** Miroslav Čellár, poslanec Národnej rady SR

**Prílohy:** Návrh na voľbu za člena Súdnej rady Slovenskej republiky obsahuje všetky právnymi predpismi stanovené náležitosti a prílohy

**Stanovisko Ústavnoprávneho výboru Národnej rady Slovenskej republiky: spĺňa** ustanovené podmienky

#  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 68. schôdza

 Číslo: KNR-UPV-2130/2024-3

 213

 **U z n e s e n i e**

**Ústavnoprávneho výboru Národnej rady Slovenskej republiky**

 **z 20. novembra 2024**

k návrhu na voľbu člena Súdnej rady Slovenskej republiky

 **Ústavnoprávny výbor Národnej rady Slovenskej republiky**

1. k o n š t a t u j e , že

prof. JUDr. Tomáš **Ľalík**, PhD.

**spĺňa** podmienkyustanovené v čl. 141a ods. 3 Ústavy Slovenskej republiky a v § 3 ods. 2 zákona o Súdnej rade Slovenskej republiky a o zmene a doplnení niektorých zákonov v znení neskorších predpisov;

1. o d p o r ú č a

Národnej rade Slovenskej republiky

 vykonať voľbu člena Súdnej rady Slovenskej republiky podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17.  júna  2011;

1. **poveruje**

poslanca Národnej rady Slovenskej republiky **Štefana Gašparoviča** informovať Národnú radu Slovenskej republiky o prerokovaní návrhu na voľbu člena Súdnej rady Slovenskej republiky v  Ústavnoprávnom výbore Národnej rady Slovenskej republiky a o stanovisku Ústavnoprávneho výboru Národnej rady Slovenskej republiky;

**D. poveruje**

predsedu výboru

predložiť predsedovi Národnej rady Slovenskej republiky

návrh na voľbu člena Súdnej rady Slovenskej republiky so  stanoviskom Ústavnoprávneho výboru Národnej rady Slovenskej republiky.

 Miroslav Čellár

 predseda výboru

overovatelia výboru:

Štefan Gašparovič

Branislav Vančo